**Утвърждавам: .... п/п..**

**Председател на УС на МИГ Перущица-Родопи**

**Румяна Самоковарева**

**\* *заличена информация на основание чл.2 от ЗЗЛД***

**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ по**

**ПРОГРАМА ЗА РАЗВИТИЕ НА СЕЛСКИТЕ РАЙОНИ 2014-2020**

**чрез подхода ВОДЕНО ОТ ОБЩНОСТИТЕ МЕСТНО РАЗВИТИЕ**

|  |
| --- |
| **Процедура чрез подбор на проектни предложения с два крайни срока за кандидатстване:**  **BG06RDNP001-19.444- МИГ Перущица-Родопи- Подмярка 7.5. „Инвестиции за публично ползване в инфраструктура за отдих, туристическа информация и малка по мащаб туристическа инфраструктура” от мярка 7 на ПРСР 2014-2020 г.** |

СЪДЪРЖАНИЕ:

[1.Наименование на програмата: 4](#_Toc508719497)

[2.Наименование на мярката : 4](#_Toc508719499)

[3.Наименование на процедурата: 4](#_Toc508719501)

[4.Измерения по кодове : 4](#_Toc508719503)

[5.Териториален обхват: 4](#_Toc508719505)

[6.Цели на предоставяната безвъзмездна финансова помощ по процедурата и очаквани резултати : 4](#_Toc508719507)

[7.Индикатори 5](#_Toc508719508)

[8.Общ размер на безвъзмездната финансова помощ по процедурата : 6](#_Toc508719509)

[9.Минимален ( ако е приложимо ) и максимален размер на безвъзмездната финансова помощ за конкретен проект: 6](#_Toc508719510)

[10.Процент на съфинансиране 7](#_Toc508719511)

[11.Допустими кандидати 7](#_Toc508719512)

[12.Допустими партньори ( ако е приложимо ) : 10](#_Toc508719513)

[13.Дейности , допустими за финансиране: 10](#_Toc508719514)

[14.Категории разходи, допустими за финансиране 12](#_Toc508719515)

[15.Допустими целеви групи ( ако е приложимо ) : 15](#_Toc508719516)

[16.Приложим режим на минимални/държавни помощи 15](#_Toc508719517)

[17.Хоризонтални политики 16](#_Toc508719518)

[18.Максимален срок за изпълнение на проекта 17](#_Toc508719519)

[19.Ред за оценяване на концепцията за проектни предложения: 17](#_Toc508719520)

[20.Критерии и методика за оценка на концепциите за проектни предложения: 17](#_Toc508719521)

[21.Ред за оценяване на проектните предложения 17](#_Toc508719522)

[22.Критерии и методика за оценка на проектните предложения : 20](#_Toc508719523)

[23.Начин на подаване на проектните предложения/концепциите за проектни предложения : 21](#_Toc508719524)

[24.Списък на документите, които се подават на етап кандидатстване : 22](#_Toc508719525)

[25.Начален и краен срок за подаване на проектните предложения : 27](#_Toc508719526)

[26.Адрес за подаване на проектните предложения/концепциите за проектни предложения : 28](#_Toc508719527)

[27.Допълнителни въпроси и разяснения във връзка с Условията за кандидатстване: 28](#_Toc508719528)

[28.Приложения към Условията за кандидатстване : 28](#_Toc508719529)

**СПИСЪК НА СЪКРАЩЕНИЯТА**

|  |  |
| --- | --- |
| БФП | Безвъзмездна финансова помощ |
| ВОМР | Водено от общностите местно развитие |
| ДДС | Данък върху добавената стойност |
| ДФЕС | Договор за функциониране на ЕС |
| ДФЗ | Държавен фонд “Земеделие” |
| ЕС | Европейски съюз |
| ЕСИФ | Европейски структурни и инвестиционни фондове |
| ЗДДС | Закон за данък добавена стойност |
| ЗОП | Закон за обществените поръчки |
| ЗУСЕСИФ | Закон за управление на средствата от Eвропейските структурни и инвестиционни фондове, обн., ДВ, бр. 101 от 22.12.2015 г |
| ЗУТ | Закон за устройство на територията |
| ИСУН 2020 | Информационната система за управление и наблюдение на Структурните инструменти на ЕС в България |
| КЕП | Квалифициран електронен подпис |
| КППП | Комисия за подбор на проектни предложения |
| МИГ | Местна инициативна група |
| Наредба 22 | Наредба №22 от 14.12.2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие" на мярка 19 „Водено от общностите местно развитие" от Програмата за развитие на селските райони за периода 2014 - 2020 г. |
| НИНКН | Национален институт за недвижимо културно наследство |
| ПМС | Постановление на Министерски съвет |
| ПРСР 2014 – 2020 г. | Програма за развитие на селските райони за периода 2014 – 2020 г. |
| СВОМР | Стратегия за изпълнение на водено от общностите местно развитие |
| СМР | Строително-монтажни работи |
| УО | Управляващ орган |
| ЮЛНЦ | Юридическо лице с нестопанска цел |

**1.Наименование на програмата:**

ПРОГРАМА ЗА РАЗВИТИЕ НА СЕЛСКИТЕ РАЙОНИ 2014 -2020 г.

**2.Наименование на приоритетната ос:**

Неприложимо.

**3.Наименование на процедурата:**

BG06RDNP001-19.444- МИГ Перущица-Родопи- Подмярка 7.5. „Инвестиции за публично ползване в инфраструктура за отдих, туристическа информация и малка по мащаб туристическа инфраструктура” от мярка 7 на ПРСР 2014-2020 г.

**4.Измерения по кодове :**

Неприложимо

**5.Териториален обхват:**

Финансова помощ се предоставя за проектите и дейностите, реализиращи се на територията на МИГ Перущица-Родопи, която покрива територията в административните граници на общините Перущица и Родопи.

**6.Цели на предоставяната безвъзмездна финансова помощ по процедурата и очаквани резултати :**

|  |
| --- |
| **Цел на процедурата:**  • Постигане на балансирано и устойчиво развитие на територията на МИГ Перущица-Родопи, чрез използване на туристическия потенциал на региона;  • Адекватно експониране и популяризиране на природните, културните и историческите ценности и забележителности на територията на МИГ Перущица-Родопи;  • Развитие на туристическия потенциал и подобряване на туристическата инфраструктура чрез валоризиране на природното, културно и историческо наследство на територията на МИГ Перущица-Родопи.  Подмярка 7.5. допринася за постигането на Приоритет II и III СВОМР. |

# 7.Индикатори

# 

|  |  |  |  |
| --- | --- | --- | --- |
| **Подмярка 7.5. „Инвестиции за публично ползване в инфраструктура за отдих, туристическа информация и малка по мащаб туристическа инфраструктура” от мярка 7 на ПРСР 2014-2020 г.** | | | |
| **Вид**  **индикатор** | **Индикатор** | **Мерна единица** | **Цел до края на стратегията** |
| Изходен | Брой проекти, финансирани по мярката | Брой | 3 |
| Брой бенефициенти, подпомогнати по мярката | Брой | 3 |
| Общ обем на инвестициите | Лв. | 173 745.00 |
| Резултат | Общ брой на създадените работни места по време на изпълнението на проектите | Брой | 5 |
| Брой нови създадени туристически услуги, свързани с опазване и експониране на места с исторически, културен, природен или образователен интерес (еко пътеки, велоалеи, социализирани обекти), и т.н. | Брой | Минимум 3 |

Всеки кандидат трябва да включи в секция 8 във Формуляра за кандидатстване тези от индикаторите, които ще постигне с изпълнението на конкретния проект.

**Внимание!** Кандидатът попълва само индикатори за резултат!

В секция 8 във Формуляра за кандидатстване, кандидатите следва да отбележат цифра различна от „0“ за целева стойност на индикатора, в случай, че проектното предложение допринася за постигането на конкретния индикатор.

**Заложените индикатори трябва да съответстват на описанието на включените в проекта дейности и кореспондиращите им разходи.**

# 8.Общ размер на безвъзмездната финансова помощ по процедурата :

|  |  |  |
| --- | --- | --- |
| Общ размер на безвъзмездната финансова помощ | Финансиране от Европейския земеделски фонд за развитие на селските райони  за регионално развитие | Национално съфинансиране |
| Общо: 173 745.00  100% | 156 370.50  90% | 17 345.50  10% |

# 9.Минимален ( ако е приложимо ) и максимален размер на безвъзмездната финансова помощ за конкретен проект:

|  |
| --- |
| Минимумът на общите допустими разходи по тази мярка е 9 779 лева.  Максимумът на общите допустими разходи по тази мярка е 391 160 лева.  Предвид определения по настоящата процедура режим на „непомощ“, ще се подкрепят само проекти за неикономически дейности, които след извършване на инвестицията не генерират нетни приходи.  С оглед на това:  Безвъзмездната финансова помощ е в размер на 100% от общия размер на допустимите за финансово подпомагане разходи за проекти, които след извършване на инвестицията не генерират нетни приходи, установено въз основа на анализ „разходи-ползи“ (финансов анализ), изготвен по образец, утвърден от изпълнителния директор на ДФЗ.  Предвид горното минималният и максималният размер на безвъзмездната финансова помощ за конкретен проект са както следва:  Минимален размер на БФП при интензитет на подпомагане 100% - 9 779 лева.  Максимален размер на БФП при интензитет на подпомагане 100% - 391 160 лева. |

# 10.Процент на съфинансиране

Интензитет на финансова помощ за одобрените проекти (% от общия размер на допустимите за финансово подпомагане разходи):

• За общини, ЮЛНЦ и читалища се предвижда 100% финансиране в случай, че не е налично генериране на приходи.

• Когато се установи потенциал за генериране на приходи, размерът на финансиране се определя въз основа на анализ разходи и ползи.

• В случаите, когато размерът на допустимите разходи по инвестициите е в размер до 50 000 евро за един обект, който е с установен потенциал за генериране на приходи се предвижда финансиране в размер на 100%.

# 11.Допустими кандидати

|  |
| --- |
| За подпомагане могат да кандидатстват:  • Общините Перущица и Родопи за всички допустими дейности;  • Юридически лица с нестопанска цел (със седалище и адрес на управление на територията на МИГ Перущица-Родопи).  Кандидатите ЮЛНЦ и читалища следва да имат седалище и адрес на управление на територията на действие на МИГ.  *\*Ако кандидат е клон на юридическо лице с нестопанска цел, юридическото лице, открило клона, трябва да отговаря на изискванията за седалище и адрес на управление на територията на МИГ Перущица-Родопи.*  Към момента на кандидатстването кандидатите следва да не попадат в някое от следните обстоятелства за отстраняване:  1. Юридическо лице не е обявено в несъстоятелност или в производство по несъстоятелност или не е в процедура по ликвидация, или не е сключило извънсъдебно споразумение с кредиторите си по смисъла на чл. 740 от Търговския закон, или не е преустановило дейността си;  2. Кандидатът и негов представляващ нямат задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата или към община за данъци и/или задължителни осигурителни вноски, или аналогични задължения, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;  3. Кандидатът и негов представляващ не са лишени от правото да упражняват определена професия или дейност, установено с влязъл в сила акт на компетентен орган, съгласно законодателството на държавата, в която е извършено нарушението;  4. Кандидатът и негов представляващ не са предоставили документ с невярно съдържание или не са представили изискваща се информация, необходима за удостоверяване на липсата на основания за отказ за финансиране, критерии за подбор или изпълнение на договор, установени с влязъл в сила акт на компетентен орган, съгласно законодателството на държавата, в която е извършено нарушението;  5. Кандидатът и негов представляващ не са сключвали споразумение с други лица с цел нарушаване на конкуренцията, когато нарушението е установено с влязъл в сила акт на компетентен орган, съгласно законодателството на държавата, в която е извършено нарушението;  6. Кандидатът и негов представляващ не са нарушавали правата на интелектуалната собственост, когато нарушението е установено с влязъл в сила акт на компетентен орган, съгласно законодателството на държавата, в която е извършено нарушението;  7. Кандидатът и негов представляващ не са опитали, когато нарушението е установено с влязъл в сила акт на компетентен орган, съгласно законодателството на държавата, в която е извършено нарушението:  а) да повлияят на лице с правомощие за вземане на решения или контрол от УО на някой от Европейските структурни и инвестиционни фондове (ЕСИФ), включен в стратегията за ВОМР, и/или от Държавен фонд "Земеделие" по отношение на одобрението за получаване на финансова помощ чрез предоставяне на невярна или заблуждаваща информация;  б) да получат информация от лице с правомощие за вземане на решения или контрол от УО на някой от ЕСИФ, включен в стратегията за ВОМР, и/или от ДФЗ, която може да ми даде неоснователно предимство, свързано с одобрение за получаване на финансова помощ;  8. Кандидатът и негов представляващ не са нарушили чл. 118, 128, 245 и 301 - 305 от Кодекса на труда или аналогични задължения, установени с акт на компетентен орган;  9. Спрямо кандидатът и негов представляващ не е доказано, че е виновен за неизпълнение на договор с влязло в сила съдебно решение за предоставяне на финансова помощ от ЕСИФ, договор за обществена поръчка, на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, което е било разкрито, с изключение на случаите, когато неизпълнението засяга по-малко от 50 на сто от стойността или обема на договора;  10. При проверка, одит или разследване, проведено от разпоредител с бюджет, Европейската служба за борба с измамите или Европейската сметна палата, не са констатирани значителни недостатъци при спазването на основните задължения по изпълнение на договор за предоставяне на финансова помощ от ЕСИФ, договор за обществена поръчка, договор за концесия за строителство или за услуга, на който са страна или представляват лицето, което е довело до предсрочното му/им прекратяване, изплащане на обезщетения или други подобни санкции;  11. Кандидатът и негов представляващ не са извършили нередност, която е установена с влязъл в сила акт на компетентните органи, съгласно законодателството на държавата, в която е извършена нередността;  12. Кандидатът и негов представляващ нямат изискуеми и ликвидни задължения към ДФЗ, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;  13. Кандидатът и негов представляващ не са включени в системата за ранно откриване на отстраняване по чл. 135 от Регламент (ЕС, Евратом) № 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза и за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012;  14. Кандидатът и негов представляващ не са свързани лица по смисъла на § 1, т. 1 от допълнителните разпоредби на Закона за предотвратяване и установяване на конфликт на интереси с лице на ръководна длъжност в УО на някоя от програмите, отговорни за управление на ЕСИФ, включен в стратегията за ВОМР или в ДФЗ;  15. Кандидатът и негов представляващ не е лице, което е на трудово или служебно правоотношение в ДФЗ или УО на някоя от програмите, отговорни за управление на ЕСИФ, включен в стратегията за ВОМР, до една година от прекратяване на правоотношението;  16. Кандидатът и негов представляващ не е осъден с влязла в сила присъда, освен ако не е реабилитиран, за:  а) участие в организирана престъпна група по чл. 321 и 321а от Наказателния кодекс;  б) подкуп по чл. 301 - 307 от Наказателния кодекс;  в) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс;  г) престъпление против стопанството по чл. 219 - 252 от Наказателния кодекс;  д) престъпление против собствеността по чл. 194 - 217 от Наказателния кодекс;  е) престъпление по чл. 108а от Наказателния кодекс;  ж) престъпление по чл. 159а - 159г от Наказателния кодекс;  з) престъпление по чл. 172 от Наказателния кодекс;  и) престъпление по чл. 192а от Наказателния кодекс;  й) престъпление по чл. 352 - 353е от Наказателния кодекс;  к) престъпление, аналогично на тези по букви от "а" до "й", в друга държава членка или трета страна;  17. Кандидатът и негов представляващ не е лице, което не е изпълнило разпореждане на Европейската комисия за възстановяване на предоставена неправомерна и несъвместима държавна помощ;  18. Кандидатът и негов представляващ не е лице, което лично или в качеството си на собственик, управител или контролиращ друго лице предоставя или е предоставяло консултантски услуги на същата МИГ, свързани с разработването и прилагането на стратегия за ВОМР;  *Към момента на кандидатстване Липсата на обстоятелствата за отстраняване се доказва с декларация Приложения 1 и 9 към Условията за кандидатстване.*  В Раздел 24 „Списък на документи, които се подават на етап кандидатстване“ са посочени документите, които трябва да се приложат, за да се удостовери допустимостта на кандидата. Условията, за които не е предвиден документ, се проверяват служебно. |

# 12.Допустими партньори ( ако е приложимо ) :

|  |
| --- |
| Неприложимо |

# 13.Дейности , допустими за финансиране:

|  |
| --- |
| По Подмярка 7.5. „Инвестиции за публично ползване в инфраструктура за отдих, туристическа информация и малка по мащаб туристическа инфраструктура” от мярка 7 на ПРСР 2014-2020 г.се предоставя финансова помощ за следните допустими за подпомагане дейности:  • Изграждане, реконструкция, ремонт, закупуване на оборудване и/или обзавеждане на туристически информационни центрове;  • Изграждане, реконструкция, ремонт, закупуване на оборудване и/или обзавеждане на посетителските центрове за представяне и експониране на местното природно и културно наследство;  • Изграждане, реконструкция, ремонт, закупуване на оборудване и/или обзавеждане на центровете за изкуство и занаяти с туристическа цел;  • Изграждане, реконструкция, ремонт и закупуване на съоръжения за туристически атракции, които са свързани с местното природно, културно и/или историческо наследство и предоставящи услуги с познавателна или образователна цел;  • Изграждане, реконструкция, ремонт и закупуване на съоръжения за туристическа инфраструктура (информационни табели и пътепоказатели за туристическите места и маршрути, съоръжения за безопасност, велоалеи и туристически пътеки).  С оглед на определения по настоящата процедура режим на „непомощ“, допустими са само дейности, които имат неикономически характер и за които кандидатства кандидат, който не действа като икономически оператор (предприятие). Определянето на режим „непомощ“ и условията за неговото прилагане са описани в т.16 от настоящите Условия за кандидатстване. С цел доказване на определения по настоящата процедура режим на „непомощ“ се изисква от кандидатите представянето на анализ разходи-ползи.  **Проектите се подпомагат при следните изисквания:**   1. Проектните предложения са в съответствие с хоризонталните политики на ЕС; 2. Дейностите, включени в проектите, с които ще се кандидатства по тази процедура, водят до постигане на заложените цели в одобрената стратегия за местно развитие и до постигане на целите на подхода ВОМР; 3. Дейностите по проекта се осъществяват на територията на действие на МИГ. 4. Подпомагат се проекти, за които са проведени съгласувателните процедури по реда на Закона за опазване на околната среда, Закона за защитените територии и/или Закона за биологичното разнообразие със съответния компетентен орган по околна среда и по реда на Закона за културното наследство с Министерството на културата за защитените територии за опазване на недвижимото културно наследство. 5. Проектите се изпълняват върху имот - собственост на кандидата, а когато имотът не е собственост на кандидата, към проектите се прилагат документи за учредено право на строеж върху имота за срок не по-малко от 6 години, считано от датата на подаване на проектното предложение към стратегията за ВОМР, когато е учредено срочно право на строеж - в случай на кандидатстване за разходи за строително-монтажни работи, за които се изисква разрешение за строеж съгласно Закона за устройство на територията **или** за ползване на имота за срок не по-малко от 6 години, считано от датата на подаване на проектното предложение към стратегията за ВОМР, вписан в районната служба по вписванията - в случай на кандидатстване за разходи за закупуване и/или инсталиране на машини, оборудване, обзавеждане или строително-монтажни работи, за които не се изисква издаване на разрешение за строеж съгласно Закона за устройство на територията. 6. Инвестиционните проекти, които включват обекти недвижими културни ценности, се съгласуват с Министерството на културата по реда на Закона за културното наследство. Дейностите по проектиране и изпълнение на инвестиционните проекти за обекти недвижими културни ценности, в които ще се извършват дейности по реставрация, се осъществяват от лица или под непосредственото ръководство на лица, вписани в регистъра по чл. 165 от Закона за културното наследство. 7. Дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство, се подпомагат само ако са представени съответните лицензи, разрешения и/или документ, удостоверяващ регистрацията. 8. Проектите следва да са в съответствие с приоритетите на общинския план за развитие на дадената община за периода 2014-2020 г., което се удостоверява с решение на Общинския съвет.   **Не се подпомагат проекти:**  1. за които има постановен административен акт по реда на Закона за опазване на околната среда и/или по чл. 31 от Закона за биологичното разнообразие за неодобряване осъществяването/несъгласуване на инвестиционното предложение/плана/програмата/ проекта или за прекратяване на процедурата, включително и поради недопустимост спрямо режими, определени в утвърдени планове за управление на речните басейни;  2. които се извършват на терени, които подлежат на рекултивация съгласно чл. 11, ал. 1 от Закона за опазване на земеделските земи и не се изпълняват мерките, предвидени в проекта по чл. 11, ал. 2 или 3 от същия закон;  3. по които дейностите по настоящите Условия за кандидатстване, включени в проектите, са били физически започнати и/или извършени преди подаване на заявлението за подпомагане, независимо дали всички свързани плащания не са извършени;  4. които след изпълнение на дейностите по проекта няма да доведат до използване на обекта на инвестицията по предназначение и/или въвеждане на обекта на инвестицията в експлоатация в случаите, когато това е задължително съгласно Закона за устройство на територията и подзаконовите актове за неговото прилагане;  5. които не съдържат анализ "разходи - ползи" (финансов анализ) - по образец утвърден от изпълнителния директор на ДФЗ, наличен на интернет сайта на ДФЗ (<http://dfz.bg/bg/prsr-2014-2020/merki-podpomagane>), в раздел Подмярка 19.2;  Не се дава предимство, а даденото предимство се отнема, когато МИГ установи, че кандидатът/ползвателят на помощта е създал изкуствено условията, необходими за получаване на това предимство, в противоречие с целите на европейското право и българското законодателство в областта на допустимите за подпомагане дейности по подмярката.  *Към момента на кандидатстване Липсата на изкуствено създадени условия се доказва с декларация Приложение 3 към Условията за кандидатстване.* |

# 14.Категории разходи, допустими за финансиране

|  |
| --- |
| По Подмярка 7.5. „Инвестиции за публично ползване в инфраструктура за отдих, туристическа информация и малка по мащаб туристическа инфраструктура” от мярка 7 на ПРСР 2014-2020 г. от СВОМР на МИГ Перущица-Родопи допустими за финансиране са следните разходи:  а) Изграждането, включително отпускането на лизинг, или подобренията на недвижимо имущество;  б) Закупуването или вземането на лизинг на нови машини и оборудване, обзавеждане до пазарната цена на актива;  в) Общи разходи, свързани с изброените по-горе, например хонорари на архитекти, инженери и консултанти, хонорари, свързани с консултации относно екологичната и икономическата устойчивост;  г) Следните нематериални инвестиции: придобиването или развитието на компютърен софтуер и придобиването на патенти, лицензи, авторски права, търговски марки.  д) Разходите по т. „в“ не трябва да надхвърлят 12% от сумата на разходите по т. „а“, „б“ и „г“.  Разходите за консултации, включени в разходите по т.“в“ и състоящи се в разработване на бизнес план, включващ предпроектни изследвания и маркетингови стратегии или попълване на анализ разходи-ползи (финансов анализ), извършване на предпроектни проучвания и окомплектоване на пакета от документи и консултантски услуги, свързани с изпълнението и отчитането на дейностите по проекта до изплащане на помощта не следва да надхвърлят 5% от стойността на допустимите разходи.  Разходите по т. „в“ не трябва да надхвърлят 12% от сумата на разходите по т. „а“, „б“ и „г“;  Разходите по т.“в“ са допустими, ако са извършени не по-рано от 1 януари 2014г., независимо дали всички свързани с тях плащания са направени.  Разходи различни от посочените в т.“б“, свързани с договора за лизинг, например марж на лизингодателя, разходи за рефинансиране на лихви, административни разходи и разходи за застраховка са недопустими за подпомагане по мярката.  Закупуването чрез финансов лизинг на активите е допустимо, при условие че ползвателят на помощта стане собственик на съответния актив не по-късно от датата на подаване на искането за междинно или окончателно плащане за същия актив.  За разходите по т.“в“, извършени преди датата на подаване на проектното предложение, кандидатите (като възложители по чл. 5 и 6 от ЗОП), при подаване на проектното предложение представят заверено от възложителя копие на всички документи от проведената съгласно изискванията на ЗОП процедура за възлагане на обществена поръчка.  **Разходите, включени в проектното предложение следва да са обосновани.**  Обосноваността на разхода се преценява чрез съпоставяне с определени референтни разходи.  В случай, че разходът, за който се кандидатства не е включен в списък с референтни разходи на ДФ „Земеделие“, то кандидатът следва да извърши пазарно проучване за гарантиране на пазарна цена на съответния разход.  Пазарното проучване включва осигуряването на най-малко три съпоставими независими индикативни оферти в оригинал, които съдържат наименованието на оферента, срока на валидност на офертата, датата на издаване на офертата, подпис и печат на оферента, подобна техническа спецификация на активите/услугите, цена в левове или евро с посочен ДДС.  За разходи, свързани с придобиване на активи, включително строително-монтажни работи или строително-ремонтни работи, включени в списък с референтни цени, публикуван на интернет страницата на ДФ „Земеделие“, кандидатът представя само една оферта, която съдържа наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в лева или евро с посочен данък върху добавената стойност (ДДС).  За разходите, които не са включени в списък с референтни цени, публикуван на интернет страницата на ДФ „Земеделие“, кандидатът представя най-малко три независими съпоставими оферти за разходите, които съдържат наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в лева или евро с посочен данък върху добавената стойност (ДДС).  В случаите, когато оферентите са местни лица, трябва да са вписани в Търговския регистър и Регистъра на ЮЛНЦ към Агенцията за вписване, а оферентите – чуждестранни лица, следва да представят документ за правосубектност съгласно националното им законодателство. Оферентите на строително-монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за Камарата на строителите и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите.  Кандидатите, които са възложители по Закон за обществени поръчки, събират офертите чрез прилагане на принципа на пазарни консултации съгласно ЗОП, като публикуват в Централизираната автоматизирана информационна система „Електронни обществени поръчки“ (ЦАИС ЕОП) информация относно вида на инвестицията, която ще бъде заявена за финансиране, придружена от техническа спецификация с посочени минимални параметри или подробно описание на актива. Кандидатите определят подходящ срок за получаване на оферти, който не може да бъде по-кратък от 5 работни дни.  Кандидатите, които не са възложители по ЗОП, набират индикативните ценови предложения чрез по изпратено запитване за индикативна оферта- Приложение 10 Запитване за оферта от Приложения към Условия за кандидатстване.  Участниците на пазара, следва да декларират, че нямат предимство пред останалите участници при провеждането на процедура за избор на изпълнител съгласно Постановление №160 на МС от 01.07.2016г., в случай че са изпълнени условията на чл.50, ал.2 от Закона за управление на средствата от европейските структурни и инвестиционни фондове.  Определянето на стойността на цената на разхода, за който се кандидатства за подпомагане се определя въз основа на критерия най-ниска предложена цена.  В случай, че не са изпълнени условията на чл. 50, ал.2 от ЗУСЕСИФ, т.е. кандидатът не е задължен да извърши оценка на офертите и да сключи договор по правилата на ПМС №160 с публична покана, то кандидатът при получаване на индикативните оферти по настоящия ред, следва да извърши сравняване на предложенията и да сключи договор (предварителен/окончателен) с избрания доставчик. Изборът на изпълнител се протоколира с решение. В този случай кандидатът може да избере икономически най-изгодна оферта на основание на един от следните критерии за възлагане на поръчката за доставка: а) най-ниска предложена цена, б) ниво на разходите, като се отчита разходната ефективност, включително разходите за целия жизнен цикъл, в) оптимално съотношение качество/цена, което се оценява въз основа на цената или нивото на разходите, както и на показатели, включващи качествени, екологични и/или социални аспекти, свързани с предмета на поръчката. Договорът се сключва за услуги/работи/доставки за всеки обект на инвестицията/предмет на дейността с детайлно описание на техническите характеристики, цена в левове или евро, срок, количество и начин на доставка ведно с подробна количествено-стойностна сметка, която да е на хартиен и на електронен носител. В договорите се описва ДДС.  ***Съпоставими оферти*** *са оферти, които отговарят на запитването за оферта на кандидата и съдържат:*  *а) еднотипни технически характеристики – в случаите, когато се кандидатства за разходи за закупуване за машини, оборудване и обзавеждане;*  *б) общ капацитет на оборудването – в случаите, когато се кандидатства за разходи за закупуване на оборудване,*  *съставени от различни съоръжения и/или оборудване;*  *в) количествено-стойностни сметки – в случаите, когато се кандидатства за разходи за извършване на строително-монтажни работи.*  ***Независими оферти*** *са оферти, подадени от лица, които не се намират в следната свързаност помежду си или спрямо кандидата:*  *а) едното участва в управлението на дружеството на другото;*  *б) съдружници;*  *в) съвместно контролират пряко трето лице;*  *г) участват пряко в управлението или капитала на друго лице, поради което между тях могат да се уговарят*  *условия, различни от обичайните;*  *д) едното лице притежава повече от половината от броя на гласовете в общото събрание на другото лице;*  *е) лицата, чиято дейност се контролира пряко или косвено от трето лице – физическо или юридическо;*  *ж) лицата, едното от които е търговски представител на другото.*  **ВАЖНО!**  Относно третирането на ДДС по процедурата следва да се има предвид, че:  **"Невъзстановим ДДС"** е ДДС, неподлежащ на възстановяване от компетентен орган по приходите съгласно разпоредбите на ЗДДС, и представлява допустим разход по тази процедура.  **"Възстановим ДДС"** е ДДС, подлежащ на възстановяване от компетентен орган по приходите съгласно разпоредбите на ЗДДС, и представлява недопустим разход по тази процедура.  **Недопустими по настоящата процедура са разходите, съгласно чл. 21, от Наредба 22.** |
|  |

# 15.Допустими целеви групи ( ако е приложимо ) :

|  |
| --- |
| Неприложимо |

# 16. Приложим режим на минимални/държавни помощи

|  |
| --- |
| По подмярка 7.5. „Инвестиции за публично ползване в инфраструктура за отдих, туристическа информация и малка по мащаб туристическа инфраструктура” от мярка 7 на ПРСР 2014-2020 г. от СВОМР на МИГ – Перущица-Родопи **допустими са само дейности, които имат неикономически характер и за които кандидатства кандидат, който не действа като икономически оператор (предприятие).**  Представя се финансово подпомагане, когато:   * интервенциите са върху публични общински сгради, които са общинска собственост; * интервенциите са върху обекти, свързани с туризъм, които са общинска собственост, туристически центрове и др.; * туристическата инфраструктура е за услуги със свободен обществен достъп и с неикономически характер; * дейностите в тези обекти са организирани по нетърговски начин и са от нестопанско естество; * и интервенцията има изключително локално въздействие и е предназначена за ползване само от населението в границите на населени места от Перущица-Родопи.   Подпомагането по тези дейности в рамките на СВОМР има изключително локално въздействие и води до подобряване на условията за живот само на територията на МИГ.  Публичното подпомагане на предприятията представлява държавна помощ по смисъла на чл. 107, параграф 1 от ДФЕС, само доколкото „засяга търговията между държавите членки“. В случай на такова подпомагане, то има чисто местно въздействие и следователно не оказва въздействие върху търговията между държавите членки. В тези случаи бенефициентът доставя стоки и услуги в ограничен район на дадена държава-член и е малко вероятно да привлече клиенти от други държави членки и мярката няма влияние върху условията на трансграничните инвестиции (съгласно точка 196 от Известие на Комисията).  В случай на финансово подпомагане само за **нестопански дейности** от бенефициенти - лица, регистрирани по реда на Закона за юридическите лица с нестопанска цел или по Закона за народните читалища, съгласно чл. 10, ал. 3 от Наредба № 22, чл. 107 и 108 от ДФЕС не се прилагат.  Финансовото подпомагане по горецитираните дейности **няма да представлява „държавна помощ“** по смисъла на чл. 107, параграф 1 от ДФЕС.  Кандидатите следва да представят декларация за дейността си (икономическа, неикономическа), в която изрично да посочат, че по проекта ще се финансират само нестопански дейности, както и годишен финансово-счетоводен отчет, от който да е видно финансово-счетоводно (в т.ч. аналитично) обособяване на икономическата и неикономическа дейност. |

# 17.Хоризонтални политики

По настоящата процедура следва да е налице съответствие на проектните предложения със следните принципи на хоризонталните политики на ЕС:

− Равнопоставеност и недопускане на недискриминация – насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на изискванията, посочени в т. 11 от Условията за кандидатстване, независимо от техния пол, етническа принадлежност или вид увреждане.

− Устойчиво развитие – една от най-важните характеристики и цели на Стратегията за местно развитие на МИГ Перущица-Родопи е изпълнение на поставените приоритети и цели чрез опазване на околната среда, запазване на екологичното равновесие и предприемане на действия за намаляване и адаптиране към климатичните промени.

- Насърчаване на заетостта и конкурентоспособността - с прилагането на мярката се цели развитие на туризма на територията на общини Перущица и Родопи. Туризмът стимулира развитието и повишава конкурентоспособността на други сродни отрасли на икономиката, и по-конкретно на търговията, транспорта, съобщенията, селското стопанство, производството на стоки за бита и др. Наред с високия си икономически потенциал, той играе и важна социална роля, оказвайки значително влияние върху заетостта на населението.

- Съответствие с програмите на Структурните фондове - целите на мярката са в пълен синхрон с целите и изискванията на ПРСР и са съобразени с Оперативните програми, при стриктно спазване на принципите за допълняемост и разграничение.

В т. 11 от Формуляра за кандидатстване кандидатите следва да представят информация за съответствието на проектното предложение с посочените принципи.

Прилагането на заложените в проекта принципи ще се проследява както на етап оценка на проектните предложения, така и на етап изпълнение на проектите.

# 18.Максимален срок за изпълнение на проекта

|  |
| --- |
| Продължителността на изпълнение на всеки проект не следва да надвишава двадесет и четири месеца.  **Крайният срок за изпълнение на дейностите по проектите към стратегията за ВОМР на МИГ Перущица-Родопи е до 30 юни 2023 г.** |

# 19.Ред за оценяване на концепцията за проектни предложения:

|  |
| --- |
| Неприложимо |

# 20.Критерии и методика за оценка на концепциите за проектни предложения:

|  |
| --- |
| Неприложимо |

# 21.Ред за оценяване на проектните предложения

|  |
| --- |
| Оценка на проектни предложения по процедурата се извършва в ИСУН, съгласно условията и реда посочени в Минималните изисквания към реда за оценка на проектни предложения към СВОМР[[1]](#footnote-1) по чл.41, ал.2 от ПМС 161/2016 г.  Оценката се извършва от Комисия за подбор на проектни предложения в срок до 30 работни дни от крайния срок на приема. Комисията за подбор на проектни предложения е съставена от: председател без право на глас, секретар без право на глас, нечетен брой членове с право на глас – не по-малко от трима и резервни членове – не по-малко от трима, като състава и числеността на комисията се определя със заповед на председателя на Управителния съвет на МИГ.  В работата на комисията могат да участват и наблюдатели по предложение на УО на ПРСР. При необходимост работата на комисията се подпомага и от помощник-оценители, които не са членове на КППП и чиято дейност се ограничава до етапите на оценка, определени в заповедта за назначаване на КППП.  Оценката на проектните предложения включва:  1. Оценка на административното съответствие и допустимостта;  2. Техническа и финансова оценка.  Оценката на административното съответствие и допустимостта (включваща и проверка за основателността на предложените разходи) се извършва от двама членове на комисията. При необходимост те се подпомагат от помощник-оценители, които извършват проверка на място за проекти със заявено СМР, проверка за изкуствено създадени условия и други дейности по оценката, възложени им със заповедта за назначаване на КППП. При проверка на място за проекти със заявено СМР, кандидатите се уведомяват предварително от КППП за предстоящото посещение. Констатациите от извършеното посещение на място се отразяват в Контролен лист за посещение на място, който се предоставя на КППП.  Когато при оценката за административно съответствие и допустимост се установи липса на документи и/или друга нередовност, комисията изпраща на кандидата уведомление за установените нередовности и определя 7-дневен срок за тяхното отстраняване. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.  Въз основа на извършената оценка на административно съответствие и допустимост комисията изготвя списък на проектните предложения, които не се допускат до техническа и финансова оценка. В списъка се посочват и основанията за недопускане. Списъкът се публикува на интернет страницата на МИГ и в ИСУН 2020, а за недопускането се съобщава на всеки от кандидатите, включени в списъка по реда на чл. 61 от АПК. На кандидатите, които не преминават проверката за АСД се изпращат писма за отказ.  Техническата и финансова оценка на всяко проектно предложение е оценка по същество на проектните предложения, която се извършва от двама членове на комисията. При необходимост те се подпомагат от помощник-оценители. Окончателната оценка е средноаритметично от оценките на двамата оценители. При разлика между двете оценки от повече от 20 на сто от максималната възможна оценка председателят на комисията възлага оценяването на трето лице – член на комисията с право на глас. Окончателната оценка е средноаритметично от оценката на третото лице и по-близката до неговата от първите две оценки. Окончателната оценка се оформя от оценката на третия оценител само в случаите, когато тя е средноаритметично от оценките на другите двама.  Когато проектното предложение е оценено от двама членове на комисията и едната оценка е по-ниска от минимално допустимата оценка за качество по процедурата, а другата оценка – по- голяма или равна на нея, председателят на комисията възлага оценяването на трето лице – член на комисията с право на глас. Окончателната оценка е средноаритметично от оценката на третото лице и сходната с неговата по отношение на праговете от първите две оценки.  При оценката на проектните предложения комисията може да изисква допълнителна пояснителна информация от кандидата като определя не по-малко от 7-дневен срок за предоставянето ѝ. Тази възможност не може да води до подобряване качеството на проектното предложение и до нарушаване на принципите по чл. 29, ал.1, т. 1 и 2 от ЗУСЕСИФ.  \*Забележка:  В случай, че в отделните етапи на оценка комисията за подбор на проектни предложения изисква допълнителна пояснителна информация от кандидата, кореспонденцията с кандидата ще се извършва през системата ИСУН 2020 чрез профила на кандидата и асоциирания към него електронен адрес на потребителя.  Техническият процес свързан с представянето на допълнителна информация/документи е описан в Ръководството за потребителя за модул “Е-кандидатстване” в ИСУН 2020 от 14 май 2016 г.  На следния уеб адрес е наличен видеоклип, онагледяващ процеса на отговор на въпрос от оценителната комисия:  <https://www.youtube.com/watch?v=x6T0AavwC68>  Кандидатът няма право да представя на комисията други документи освен липсващите и тези за отстраняване на нередовностите.  Работата на Комисията за подбор на проектни предложения приключва с оценителен доклад, който се генерира в ИСУН. Оценителният доклад се подписва от председателя, секретаря и от всички членове на комисията.  Оценителният доклад и възраженията по него са уредени в чл.44, ал.3-6 и чл. 45 на ПМС № 161 от 2016 г.  Оценителният доклад се одобрява от УС на МИГ в срок до 5 работни от приключване работата на комисията.  В срок до 5 работни дни от одобряване на оценителния доклад от УС, МИГ прикачва в ИСУН 2020 всички документи, свързани с процеса на оценка (вкл. и доклада) и уведомява ДФЗ за това.  МИГ уведомява кандидатите, чиито проектни предложения не са одобрени или са частично одобрени (където е приложимо) в срок до 5 работни дни от одобряване на оценителния доклад от УС на МИГ. |

# 22. Критерии и методика за оценка на проектните предложения :

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| До оценка на етап административно съответствие и допустимост се допускат само проектни предложения, подадени/регистрирани в срок.  Оценка за административно съответствие и допустимост се извършва по критерии, подробно описани в Приложение №4 - Критерии за административно съответствие и допустимост на проектни предложения към настоящите Условия за кандидатстване.  Оценката за административно съответствие и допустимост включва и:  1. проверка за липса на двойно финансиране;  2. проверка за наличие на изкуствено създадени условия;  3. посещение на място за заявления, включващи разходи за строително-монтажни работи (когато е приложимо).  Оценителната комисия може да извършва корекции в бюджета на проектно предложение, в случай че при оценката се установи:  1. наличие на недопустими дейности и/или разходи;  2. несъответствие между предвидените дейности и видовете заложени разходи;  3. дублиране на разходи;  4. неспазване на заложените в Условията за кандидатстване правила или ограничения по отношение на заложени процентни съотношения/прагове на разходите;  Корекциите по т. 2 и 3 се извършват след изискване на допълнителна пояснителна информация от кандидата.  Корекциите в бюджета не могат да водят до:  1. увеличаване на размера или на интензитета на безвъзмездната финансова помощ, предвидени в подаденото проектно предложение;  2. невъзможност за изпълнение на целите на проекта или на проектните дейности;  3. подобряване на качеството на проектното предложение и нарушаване на принципите по чл. 29, ал. 1, т. 1 и 2 ЗУСЕСИФ.  Кандидатът се уведомява за извършените корекции по бюджета с поканата по чл. 36, ал. 2 ЗУСЕСИФ.  На техническа и финансова оценка подлежат само преминалите проверката за административно съответствие и допустимост проектни предложения.  Техническа и финансова оценка на проектните предложения се извършва по критерии, подробно описани в Приложение №5 - Критерии за Техническа и финансова оценка на проектни предложения към настоящите Условия за кандидатстване.  За да бъде предложено за финансиране едно проектно предложение общата крайна оценка на етап техническа и финансова оценка трябва да е равна или по-голяма от 20т**.**   |  |  | | --- | --- | | **Критерии за подбор и тяхната тежест:** | **Точки** | | 1.ЮЛНЦ и читалищата - кандидати са регистрирани в населеното място, където ще се изпълнява проекта | * 10 т. | |  | | | 2. Проекти, обхващащи над 2 населени места, където ще се извършват допустимите дейности | - 10 т. | |  | | | 3. Дейностите по проекта се реализират в населени места извън общинските центрове: | * 10 т. | |  | | | 4. Проектът включва дейности за изграждане на туристически и еко пътеки и има екологичен ефект | * 20 т. | |  | | | 5. Обхванато е над 10 % от населението на територията, което ще се ползва от интервенциите по проекта | * 20 т. | |  | | | 6. Проектът се реализира на територията на повече от 1 населено място или ще се ползва от населението на повече от 1 населено място: | * 10 т. | |  | | | 7. Проекти, създаващи работни места при изпълнение на допустимите дейности | * 10 т. | |  | | | 8. Проектът ще се осъществява в район, в който е идентифицирано наличие на етнически малцинства: | * 10 т. | |  | | | **ОБЩО** | **100 т.** |   В случай че две или повече проектни предложения имат еднакви общи крайни оценки, проектите ще бъдат подреждани в низходящ ред по следните критерии:  **1. Критерий 8 „**Проектът ще се осъществява в район, в който е идентифицирано наличие на етнически малцинства**“**  **2. Критерий 2 „**Проекти, обхващащи над 2 населени места, където ще се извършват допустимите дейности**“**  В случай, че проектните предложения имат равен брой точки и по тези критерии и при недостатъчен бюджет по процедурата същите ще останат в списък на резервните предложения. |

# 23.Начин на подаване на проектните предложения/концепциите за проектни предложения :

|  |
| --- |
| Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение на Структурните инструменти на ЕС в България (ИСУН 2020), чрез модула „Е-кандидатстване“ на следния интернет адрес: https://eumis2020.government.bg, лично от законния представител на кандидата или от упълномощено от него лице .  Преди подаване на проектното предложение, във връзка с изискване на ИСУН 2020, Формулярът за канидатстване задължително се подписва с Квалифициран електронен подпис на лицето, оправомощено да представлява кандидата. В случай че КЕП е на упълномощено лице, то към проектното предложение следва да се прикачи Нотариално заверено изрично пълномощно – в случай, че документите не се подават лично от кандидата, или заповед на кмета за кандидати община Перущица или Родопи (в секция 12 от Формуляра).  Техническият процес свързан с представянето на проектното предложение е описан в Ръководството за потребителя за модул “Е-кандидатстване” в ИСУН 2020 от 14 май 2016 г.  **Важно!**  Документите се представят във формат "pdf", сканирани от оригинал или от нотариално заверено копие и във друг формат в зависимост от указанията в Условията за кандидатстване.  **Важно!**  Моля обърнете внимание, че електронната поща, с която се регистрирате като потребител в ИСУН 2020 е асоциирана с профила на кандидата. Комуникацията (Кореспонденцията) с кандидата по време на оценка на проектното предложение се осъществява по електронен път чрез профила на кандидата в ИСУН 2020, от който е подаден съответния проект и промени на посочения профил са невъзможни.  До приключването на работата на оценителната комисия кандидатът има възможност да оттегли своето проектно предложение, като това обстоятелство се отбелязва от потребител на ИСУН със съответните права. |

# 24.Списък на документите, които се подават на етап кандидатстване :

|  |
| --- |
| **І. Общи документи**  **Освен Формулярът за кандидатстване, кандидатите трябва да представят следните документи, като ги прикачат в системата ИСУН 2020:**  Таблица за допустими инвестиции в електронен формат, по образец на ДФЗ, наличен на интернет сайта на ДФЗ (<http://dfz.bg/bg/prsr-2014-2020/merki-podpomagane>), в раздел Подмярка 19.2 Прилагане на операции в рамките на стратегии за ВОМР  *Таблицата за допустими инвестиции се подава във формат „xls”/„xlsx и във формат "pdf", съгласно указанията по т.23 от Условията за кандидатстване.*  2. Декларация по чл. 47, ал. 2, т.2 от Наредба № 22, Приложение №6 към Условията за кандидатстване;  3. Нотариално заверено изрично пълномощно – в случай, че документите не се подават лично от кандидата, или заповед на кмета за кандидати общини Перущица или Родопи;  *Когато формулярът за кандидатстване не е подписан с  КЕП от законния/ните  представител/и  на кандидата следва да се прикачи нотариално/и заверено/и пълномощно/и от съответното/ите упълномощено/и  лице/а или заповед на кмета за кандидати общини Перущица или Родопи във формат .pdf.*  *От текста на пълномощното/ите/заповедта на кмета трябва да става ясно, че представляващия/представляващите кандидата упълномощава/т/определя съответното лице, което да подаде от негово/тяхно име формуляра за кандидатстване, като го подпише с КЕП и приложи документите, които са неразделна част от формуляра.*  *\*Когато кандидатът предвижда в процеса на оценка* *при необходимост от допълнителна информация/документи, същите да се представят на КППП от упълномощено лице/лице, определено със заповед на кмета, това също следва да се впише в пълномощното.*  4. Учредителен акт или устав, или дружествен договор (не се изисква за кандидати общини или за кандидати, за които документът е проверим в ТРРЮЛНЦ);  5. Декларация по чл.24, ал. 1, т.8 от Наредба №22, Приложение №1 към Условията за кандидатстване;  6. Декларация за свързаност от кандидати, които не са публичноправни организации по смисъла на §2, т.43 от допълнителните разпоредби на Закона за обществените поръчки, Приложение №2 към Условията за кандидатстване;  7. Декларация за липса на изкуствено създадени условия, Приложение №3 към Условията за кандидатстване;  8. Свидетелство за съдимост от представляващия/те кандидата и от всички лица с правомощия за вземане на решение или контрол по отношение на кандидата;  9. Решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/ разрешително от компетентния орган по околна среда (Регионална инспекция по околната среда и водите/Министерство на околната среда и водите/Басейнова дирекция), издадени по реда на Закона за опазване на околната среда, Закона за биологичното разнообразие и/или Закона за водите (когато е приложимо);  10. Становище от съответната басейнова дирекция, доказващо, че обектите, предмет на инвестицията, не противоречат на плановете за управление на речните басейни в случаите на инвестиции с дейности по напояване, водовземане, водоснабдяване (когато е приложимо);  11. Разрешително за водовземане и/или разрешително за ползване на воден обект, в случаите, предвидени в Закона за водите (когато е приложимо);  12. Лицензи, разрешения и/или документ, удостоверяващ регистрацията за дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство (когато е приложимо);  13. Договор за финансов лизинг с приложен към него погасителен план за изплащане на лизинговите вноски, в случай че проектът включва разходи за закупуване на активи чрез финансов лизинг (когато е приложимо);  14. Анализ разходи-ползи (финансов анализ) с подпис/и, печат на всяка страница и сканиран във формат „pdf“ и таблиците от Анализа във формат „xls”/„xlsx – по образец, утвърден от изпълнителния директор на ДФЗ, наличен на интернет сайта на ДФЗ (<http://dfz.bg/bg/prsr-2014-2020/merki-podpomagane>), в раздел Подмярка 19.2;  15. Инвентарна книга към датата на подаване на проектно предложение към стратегията за ВОМР с разбивка по вид на актива, дата и цена на придобиване - в случай на разходи, които представляват дълготрайни материални активи съгласно Закона за счетоводството;  16. Решение на компетентния орган на ЮЛНЦ за кандидатстване по мярката или решение на Общинския съвет на община Перущица или община Родопи за кандидатстване по мярката;  17. Решение на общински съвет на общината на чиято територия се извършват дейностите, че дейностите по проекта отговарят на приоритетите на общинския план за развитие;  18. Справка за дълготрайните активи - приложение към счетоводния баланс за предходната финансова година и/или за последния отчетен период;  19. Фактури, придружени с платежни нареждания и банкови извлечения за извършени разходи преди подаване на проектното предложение към стратегията за ВОМР за разходи за предпроектни проучвания, такси, възнаграждение на архитекти, инженери и консултантски услуги, извършени след 1 януари 2014 г. съгласно чл. 21, ал. 2, т. 14 от Наредба № 22 (когато е приложимо);  20. Оферта/и и/или извлечение от каталог на производител/доставчик/строител и/или проучване в интернет за всяка отделна инвестиция в дълготрайни активи - с предложена цена от производителя/доставчика/строителя, когато кандидатът планира да провежда процедура за избор на изпълнител по реда на ПМС № 160 или по Закона за обществените поръчки след сключване на договор за предоставяне на финансова помощ (когато е приложимо);  *В случаите, когато оферентите са местни лица, трябва да са вписани в ТРРЮЛНЦ, а оферентите – чуждестранни лица, следва да представят документ за правосубектност съгласно националното им законодателство. Оферентите на строително-монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за Камарата на строителите и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите.*  *Кандидатите, които са възложители по ЗОП, събират офертите чрез прилагане на принципа на пазарни консултации съгласно ЗОП, като публикуват на профила на купувача информация относно вида на инвестицията, която ще бъде заявена за финансиране, придружена от техническа спецификация с посочени минимални параметри или подробно описание на актива. Кандидатите определят подходящ срок за получаване на оферти, който не може да бъде по-кратък от 5 работни дни.*  *Минималното съдържание на офертите е: наименование на оферента, срок на валидност на офертата, дата на издаване на офертата, подпис и печат на офертата, техническо предложение, ценово предложение в левове с посочен ДДС.*  21.Документ за правосубектност, в случаите, когато оферентите са чуждестранни лица, съгласно националното им законодателство  22. Решение за определяне на стойността на разхода, за който кандидатства, с включена обосновка за мотивите, обусловили избора му.  */В случай, че не са изпълнени условията на чл. 50, ал.2 от ЗУСЕСИФ, т.е. кандидатът не е задължен да извърши оценка на офертите и да сключи договор по правилата на ПМС №160 с публична покана, то кандидатът при получаване на индикативните оферти по настоящия ред, следва да извърши сравняване на предложенията и да сключи договор (предварителен/окончателен) с избрания доставчик. Изборът на изпълнител се протоколира с решение за избор на изпълнител. В този случай кандидатът може да избере икономически най-изгодна оферта. /*  23. Документи за проведен избор на изпълнител по Закона за обществените поръчки за кандидати, които са възложители по Закона за обществените поръчки или по реда на ПМС №160 в случаите, когато проекта включва разходи по точка 4 от Раздел 14 -допустими разходи, извършени преди подаване на проектното предложение (когато е приложимо)  2. Декларацията за дейността на кандидата (икономическа, неикономическа), в която да е посочено, че по проекта ще се финансират само нестопански дейности, както и годишен финансово-счетоводен отчет, от който да е видно финансово-счетоводно (в т.ч. аналитично) обособяване на икономическата и неикономическа дейност  25. Формуляр за мониторинг по чл. 47, ал. 2, т.3 от Наредба № 22, Приложение №7 към Условията за кандидатстване  26. Декларация за неприложимост на документи по образец на Държавен фонд „Земеделие“, наличен на интернет сайта на ДФЗ (http://dfz.bg/bg/prsr-2014-2020/merki-podpomagane), в раздел Подмярка 19.2. /В случай на неприложимост на документи, кандидатът прикачва декларация по образец на Държавен фонд „Земеделие“ удостоверяваща това обстоятелство./  27. Удостоверение от НАП, че кандидата и всички лица с правомощия за вземане на решение или контрол по отношение на кандидата нямат просрочени задължения, издадено не по-рано от един месец преди подаване на проектното предложение  28. Удостоверения от община Перущица и община Родопи, че кандидата и всички лица с правомощия за вземане на решение или контрол по отношение на кандидата нямат просрочени задължения, издадено не по-рано от един месец преди подаване на проектното предложение  29. Удостоверение, потвърждаващо, че кандидата не е в открито производство по несъстоятелност или не е обявен в несъстоятелност, издадено от съответния съд не по-рано от 1 месец преди подаване на проектното предложение. (Не се представя от общини. Не се представя за кандидати, за които това обстоятелство е проверимо в ТРРЮЛНЦ)  30. Удостоверение, потвърждаващо, че кандидата не е в процедура по ликвидация, издадено от съответния съд не по-рано от 1 месец преди подаване на проектното предложение. (Не се представя от общини. Не се представя за кандидати, за които това обстоятелство е проверимо в ТРРЮЛНЦ)  31. Удостоверение за актуално състояние, издадено от съответния съд не по-рано от 1 месец преди подаване на проектното предложение. (Не се представя от общини. Не се представя за кандидати, за които това обстоятелство е проверимо в ТРРЮЛНЦ)  32. Удостоверение от органите на Изпълнителна агенция „Главна инспекция по труда“ във връзка с обстоятелствата по чл.12, ал. 3, т.8 от Наредба 22  33. Декларация по чл.36, ал. 1, т.2 от Наредба №22, Приложение №8 към Условията за кандидатстване  34. Документ за собственост на кандидата върху имота, върху който се изпълнява проекта, а когато имотът не е собственост на кандидата, към проектите се прилагат документи за учредено право на строеж върху имота за срок не по-малко от 6 години, считано от датата на подаване на проектното предложение към стратегията за ВОМР, вписан в районната служба по вписванията, когато е учредено срочно право на строеж - в случай на кандидатстване за разходи за строително-монтажни работи, за които се изисква разрешение за строеж съгласно Закона за устройство на територията **или** за ползване на имота за срок не по-малко от 6 години, считано от датата на подаване на проектното предложение към стратегията за ВОМР, вписан в районната служба по вписванията - в случай на кандидатстване за разходи за закупуване и/или инсталиране на машини, оборудване, обзавеждане или строително-монтажни работи, за които не се изисква издаване на разрешение за строеж съгласно Закона за устройство на територията.  35. Декларация за липса на основания за отстраняване- подписана и сканирана от кандидата. Представя се във формат „pdf”. (Приложение № 9 към Документи за попълване).  **ІІ. Специфични документи:**  **В случай на проект с инвестиции за извършване на строително-монтажни работи:**  1. Одобрен инвестиционен проект, изработен във фаза „Технически проект“ или „Работен проект“ в съответствие с изискванията на ЗУТ и Наредба № 4 от 2001 г. за обхвата и съдържанието на инвестиционните проекти или Заснемане на обекта/съоръжението и/или архитектурен план на сградата, съоръжението, обекта, който ще се изгражда, ремонтира или обновява и когато за предвидените строително-монтажни работи не се изисква одобрен инвестиционен проект съгласно ЗУТ;  2. Разрешение за строеж, когато издаването му се изисква съгласно ЗУТ или Становище на главния архитект, че строежът не се нуждае от издаване на разрешение за строеж, когато издаването му не се изисква съгласно ЗУТ;  3. Подробни количествени сметки, заверени от правоспособно лице. За инвестиционни проекти, които включват обекти недвижими културни ценности, за дейности по реставрация количествените сметки трябва да са заверени от лица, вписани в регистъра по чл. 165 от Закона за културното наследство;  4. Заверени от кандидата количествено-стойностни сметки, включително и във формат „xls“ (когато е приложимо);  *Количествено-стойностните сметки се подава освен във формат "pdf" и във формат „xls”/„xlsx.*  5. Съгласуване с Министерството на културата с писмено становище и заверка с печат върху графичните материали на проектната документация, изготвена по реда на глава 23 от Наредба № 4 от 2001 г. за обхвата и съдържанието на инвестиционните проекти (изисква се само за инвестиционни проекти, които включват обекти недвижими културни ценности);  6. Удостоверение от НИНКН за статута на обекта като недвижима културна ценност (само в случаите, когато дейността включва – реконструкция и/или рехабилитация и/или ремонт и/или реставрация и/или обновяване);  7. Разрешение за поставяне, издадено в съответствие със ЗУТ (важи, в случай че проектът включва разходи за преместваеми обекти и елементи на градското обзавеждане);  **Важно:**  Документите, прикачени в ИСУН 2020, се представят на български език. В случаите, когато оригиналният документ е изготвен на чужд език, е необходимо да бъде придружен с превод на български език. |

# 25.Начален и краен срок за подаване на проектните предложения :

|  |
| --- |
| Процедурата се обявява с два крайни срока за кандидатстване, но втори прием ще има само в случай, че има наличен финансов ресурс след първия прием.  Начало на прием: 12.01.2021 г. Първи краен срок: 01.03.2021 година, 17:00 часа.  Начало на прием: 01.06.2021 г. Втори краен срок : 15.07.2021 година, 17:00 часа.  Всяко проектно предложение, което е подадено след крайния срок, ще бъде отхвърлено и няма да бъде разглеждано по настоящата покана.  Няма ограничение за броя на проектните предложени, които може да подаде един кандидат по настоящата процедура за набиране на проектни предложения. |

# 26.Адрес за подаване на проектните предложения/концепциите за проектни предложения :

|  |  |
| --- | --- |
| |  | | --- | | Проектните предложения по настоящата процедура се подават по изцяло електронен път чрез ИСУН 2020 на следния интернет адрес: <https://eumis2020.government.bg>. | |

# 27. Допълнителни въпроси и разяснения във връзка с Условията за кандидатстване:

|  |
| --- |
| На e-mail: **trakijskorodopskata.yaka@abv.bg**, като ясно се посочва номера на поканата за набиране на предложения, могат да се задават въпроси и да се искат допълнителни разяснения, в срок до 3 седмици преди крайния срок за подаване на проектни предложения по първи прием**.**  Писмени разяснения ще бъдат дадени в 10-дневен срок от получаване на искането, но не по-късно от две седмици преди изтичането на срока за кандидатстване по първи прием**.**  С оглед осигуряване равнопоставено третиране на кандидатите, МИГ Перущица-Родопи няма да дава разяснения, които съдържат становище относно качеството на конкретно проектно предложение. Разяснения се дават по отношение на условията за кандидатстване и са задължителни за всички кандидати.  Въпросите и разясненията ще бъдат публикувани на интернет страницата на МИГ Перущица-Родопи https://mig-p-r.org/ и на https://eumis2020.government.bg  **Важно!**  В т. 11 от Формуляра за кандидатстване е необходимо кандидатите да попълнят следната допълнителна информация, необходима за оценка на проектното предложение:   * Информация по чл. 46, ал.6 от Наредба №22 от 14.12.2015г. * Необходима информация за издаване на уникален регистрационен номер от Държавен фонд „Земеделие“. |

# 28.Приложения към Условията за кандидатстване :

|  |
| --- |
| Приложение 1 Декларация по чл.24, ал.1, т.8 от Наредба №22;  Приложение 2 Декларация за свързаност от кандидати, които не са публични органи;  Приложение 3 Декларация за липса на изкуствено създадени условия;  Приложение 4 Критерии за административно съответствие и допустимост на проектни предложения;  Приложение 5 - Критерии за Техническа и финансова оценка на проектни предложения;  Приложение 6 Декларация по чл.47, ал.2, т.2 от Наредба №22  Приложение 7 Формуляр за мониторинг съгласно Приложение № 13 от Наредба 22;  Приложение 8 Декларация по чл.36, ал.1, т.2 от Наредба №22;  Приложение 9 Декларация за липса на основания за отстраняване;  Приложение 10 Запитване за оферта;  Приложение 11 Образец на Доклад протокол от посещение на място;  Приложение 12 Одобрени критерии при еднакъв брой точки подмярка 7.5. |

**ОБЯСНИТЕЛНИ БЕЛЕЖКИ**

|  |  |
| --- | --- |
| „Генериращ нетни приходи проект“ | По смисъла на чл. 61 от Регламент (ЕС) № 1303/2013 е проект, който след приключването си генерира нетни приходи – парични потоци, заплащани директно от потребителите за стоки и услуги, предоставени с операцията, като такси, заплащани директно от потребителите за използването на инфраструктура, продажбата или отдаването под наем на земя или сгради или плащанията за услуги минус  всички оперативни разходи и разходи за подмяна на недълготрайно оборудване за съответния период. |
| „Дейност“ | Проект, договор, споразумение или друг механизъм, избран съгласно заложените в ПРСР 2014 –2020 г. критерии, предвид постигането на поставените цели в ПРСР 2014 – 2020 г. |
| „Изкуствено създадени условия" | Всяко установено от РА или друг компетентен орган условие по смисъла на чл. 60 от Регламент (ЕС) № 1306/2013. |
| "Инвестиционен проект“ | Проект по смисъла на Закона за устройство на територията и Наредба № 4 за обхвата и съдържанието на инвестиционните проекти, предназначен за строителството на обекта/ите,  включени в проекта. |
| „Нередност“ | Всяко нарушение на правото на ЕС или на българското законодателство, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза. |
| "Инфраструктура за отдих, туристическа инфраструктура" | Обществено достъпни площи/обекти/съоръжения, предназначени за пълноценно организиране и провеждане на свободно време/отдих/туризъм, изградени върху общинска собственост (в съответствие с изискванията на прилагания по процедурата режим на „непомощ“) – туристически центрове, посетителски центрове, центрове за изкуства и занаяти с туристическа цел, природни/културни/туристически атракции, информационни табели, съоръжения за безопасност, пътепоказатели за туристически места и маршрути, велоалеи, туристически пътеки и други. |
| "Общински сгради" | Имотите съгласно чл. 2, ал. 1 от Закона за общинската собственост. |
| "Оперативни разходи" | Административните разходи и разходите, свързани с поддръжка, наеми, застраховка, текущ ремонт с поддръжка и експлоатация на активите. |
| "Ползвател" | Лице, на което е одобрена и/или изплатена финансова помощ по ПРСР 2014 – 2020 г. |
| "Проверка на място" | Проверка по смисъла на Регламент (ЕС) № 809/2014. |
| "Проект" | Заявление за подпомагане заедно с всички приложени към него документи, както и съвкупността от материални и нематериални активи и свързаните с тях разходи, заявени от кандидата и допустими за финансиране по ПРСР 2014 – 2020 г. |
| "Разходи за консултантски услуги, свързани с подготовка и управление на проекта" | Разходи, извършени преди подаване на заявлението за подпомагане, и такива по време на изпълнение на проекта, в това число разходи за подготовка на заявление за подпомагане, анализ за икономическа и екологична устойчивост на проекта, анализ за устойчивостта на инвестицията, и подготовка на заявки за плащане, отчитане и управление на проекта. |
| "Реставрация" | Системен процес от дейности, които целят предотвратяване на разрушаването на обекти,  стабилизация на състоянието им, както и улесняване на тяхното възприемане и оценка при максимално запазване на автентичността им. |
| „Рефинансиране на лихви“ | Възстановяване на извършените разходи за лихви по заеми. |
| "Референтни разходи" | Цени и пределни стойности, ползвани от РА за сравняване при определяне основателността на разходите за различни инвестиции. |
| "Терен" | Част от земната повърхност, за която с инвестиционен проект се предвиждат дейности по устройство – застрояване, озеленяване и благоустрояване. |
| "Техническа спецификация" | Документ, в който се определят изисквания към характеристики на стоката, услугата или строителството. |
| "Уязвими групи" | Под уязвими групи се имат предвид групи, които са изправени пред по-висок риск от бедност и социално изключване от обичайния за населението. Уязвими групи и малцинства на територията могат да бъдат:  -етнически малцинства;  -нетрудоспособни и хора с увреждания;  -самотни родители;  -многодетни семейства с 3 и повече деца;  -хора с ограничен достъп до публични услуги;  -деца и младежи с увреждания;  - други групи в риск от бедност и/или социално изключване.  Изброените групи не са взаимно изключващи се и често дадено лице може да принадлежи към повече от една група, като в такива случаи уязвимостта става още по-голяма. |

1. Минималните изисквания към реда за оценка на проектни предложения към СВОМР са налични на електронен адрес [www.eufunds.bg](http://www.eufunds.bg) в секция Програмен период 2014-2020/ВОМР/Указания [↑](#footnote-ref-1)